EkBass/fiwiki-20250220-pages-articles huggingface dataset:
Fabian Bruskewitz

thumb|right|Fabian Bruskewitz Fabian Wendelin Bruskewitz (s. 6. syyskuuta 1935 Milwaukee) on yhdysvaltalainen roomalaiskatolinen piispa. Hänet vihki Milwaukeen arkkihiippakuntaan diakoniksi Martin John O'Connor 8. toukokuuta ja papiksi Luigi Traglia 17. heinäkuuta 1960.Catholic-Hierarchy.org: Bishop Fabian Wendelin Bruskewitz Bruskewitz sai 24. maaliskuuta 1992 nimityksen Lincolnin piispaksi. Piispaksi konsekroinnin suoritti 13. toukokuuta Daniel Eugene Sheehan, jota avustivat Glennon Patrick Flavin ja Leo Joseph Brust. Bruskewitz jäi eläkkeelle 14. syyskuuta 2012. ==Lähteet== Luokka:Yhdysvaltalaiset katoliset piispat Luokka:Vuonna 1935 syntyneet Luokka:Elävät henkilöt
Nikifóros Fokás

Nikifóros Fokás (; virallisesti Δημοτική Ενότητα Νικηφόρου Φωκά, Dimotikí Enótita Nikifórou Foká) on yksi Réthymnon kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 8 911 (vuonna 2011). Nikifóros Fokáksen kunta muodostui, kun 14 aiemmin itsenäistä kyläkuntaa liittyi yhteen. Yhteensä näissä kyläkunnissa oli 21 kylää. Nikifóros Fokás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Réthymnon kuntaan yhdessä Arkádin ja Láppan kanssa. Alue on nimetty Kreetan vuonna 961 takaisin vallanneen Bysantin keisari Nikeforos Fokaan mukaan. Kunnallisyksikön suurin asutus on Violí Charákin pieni kaupunki, joka on Réthymnon esikaupunkeja. Kunnallisyksikön alueelta Geránin kylän läheltä on löydetty Geránin luolana tunnettu luola, jossa on asuttu neoliittisella kaudella. == Kunnallisyksikön osat == Nikifóros Fokáksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Konstantínos Ágios Geórgios 48 Ágios Konstantínos 152 Áno Valsamónero Áno Valsamónero 77 Monopári 30 Atsipópoulo Agná 363 Atsipópoulo 1 392 Panórama 407 Violí Charáki 2 785 Frantzeskianá Metóchia Frantzeskianá Metóchia 250 Geráni Geráni 821 Petrés 62 Goniá Ágios Andréas 203 Goniá 331 Kalonýktis Kalonýktis 222 Káto Valsamónero Káto Valsamónero 193 Malakía Áno Maláki 77 Káto Maláki 61 Moúntros Moúntros 91 Velonádo 88 Prinés Prinés 851 Vedéroi 33 Roústika Palaílimnos 53 Roústika 150 Saïtoúres Saïtoúres 105 Zourídi Zourídi 66 Yhteensä: 8 911 == Lähteet == == Aiheesta muualla == * Nikifóros Fokáksesta Interkriti-sivustolla Luokka:Kreetan entiset kunnat Luokka:Réthymno
Pribina

Pribina oli slaavilainen ruhtinas, joka 800-luvulla hallitsi Nitran ruhtinaskuntaa nykyisen Slovakian länsiosassa. Häntä pidetään ensimmäisenä slaavien johtajana, joka esitteli kristinuskon kansalleen vuonna 828. Hän rakennutti Nitraan kivikirkon ja kutsui Salzburgin arkkipiispan siunaamaan sen. Samaan aikaan Karpaattien toisella puolella ruhtinas Mojmír I hallitsi Määriä. Vuonna 833 Mojmir valloitti Nitran, ja yhdistyneestä ruhtinaskunnasta alkoi kehittyä Suur-Määri. Pribina pakeni Frankkien kuninkaan Ludvig Saksalaisen turviin, ja pääsi myöhemmin hallitsemaan Pannoniaa (nykyisessä Unkarissa). Hän rakennutti sinnekin kirkkoja. Pribinan surmasivat noin vuonna 861 samat määriläiset joita hän oli paennut kymmeniä vuosia aikaisemmin. Ludvig Saksalaisen poika Karloman oli liittoutunut Määrin Rastislavin kanssa ja he hyökkäsivät Ludvigille uskollisten kreivien kimppuun. Pribina ja Mojmir esiintyvät romantiikan ajalta alkaen monien eeppisten runojen, proosan ja näytelmien sankareina. == Lähteet == == Aiheesta muualla == Luokka:Slovakian historia Luokka:Unkarin keskiaika Luokka:Syntymävuosi tuntematon Luokka:860-luvulla kuolleet
Sebastião Lima Duarte

Sebastião Lima Duarte (s. 3. huhtikuuta 1964 Carutapera) on brasilialainen roomalaiskatolinen piispa. Hänet vihittiin papiksi Zé-Docan hiippakuntaan 30. marraskuuta 1991 ja nimitettiin Vianan hiippakunnan piispaksi 7. heinäkuuta 2010. Piispaksi vihkiminen seurasi 18. syyskuuta. Pääkonsekraattorina toimi Carlo Ellena, jota avustivat Xavier Gilles de Maupeou d'Ableiges ja José Belisário da Silva. Lima Duarte asetettiin virkaansa 25. syyskuuta.Catholic- Hierarchy.org: Bishop Sebastião Lima Duarte Lima Duarte opiskeli Rooman Istituto Patristico Augustinianumissa. Hän sai nimityksensä Vianan hiippakunnan johtoon, kun piispa Xavier Gilles de Maupeou d’Ableiges sai paavillisen hyväksynnän erolleen ikänsä johdosta.Bento XVI nomeia novo bispo para o Brasil == Lähteet == Luokka:Brasilialaiset papit Luokka:Katoliset piispat Luokka:Vuonna 1964 syntyneet Luokka:Elävät henkilöt
Phillip Francis Straling

Phillip Francis Straling (s. 25. huhtikuuta 1933 San Bernardino) on yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 19. maaliskuuta 1959 ja nimitettiin San Bernardinon hiippakunnan piispaksi 14. heinäkuuta 1978. Piispaksi vihkiminen seurasi 6. marraskuuta. Pääkonsekraattorina toimi Timothy Manning, jota avustivat John Raphael Quinn ja Leo Thomas Maher.Catholic-Hierarchy.org: Bishop Phillip Francis Straling 21\. maaliskuuta 1995 Straling nimitettiin Renon piispaksi, jona hän toimi, kunnes erosi tehtävistään 21. kesäkuuta 2005. == Lähteet == Luokka:Yhdysvaltalaiset katoliset piispat Luokka:Vuonna 1933 syntyneet Luokka:Elävät henkilöt
Kenneth Donald Steiner

Kenneth Donald Steiner (s. 25. marraskuuta 1936 David City, Nebraska) on yhdysvaltalainen roomalaiskatolinen piispa. Hänet vihittiin papiksi Portland in Oregonin arkkihiippakuntaan 19. toukokuuta 1962 ja nimitettiin sen vihkipiispaksi sekä Avensan titulaaripiispaksi 28. marraskuuta 1977. Piispaksi vihkiminen seurasi 2. maaliskuuta 1978. Pääkonsekraattorina toimi Cornelius Michael Power, jota avustivat Elden Francis Curtiss ja Alfredo José Isaac Cecilio Francesco Méndez-Gonzalez.Catholic-Hierarchy.org: Bishop Kenneth Donald Steiner Steiner jäi eläkkeelle 25. marraskuuta 2011. == Lähteet == Luokka:Yhdysvaltalaiset katoliset piispat Luokka:Vuonna 1936 syntyneet Luokka:Elävät henkilöt
Jenny Olsson

Jenny Karin Olsson (14. heinäkuuta 1979 Tumba, Ruotsi – 15. huhtikuuta 2012 Östersund, Ruotsi)http://www.sok.se/aktiva/historisktaktiva/jennyolsson.5.b17e0a10832cc6a9a80004902.html https://archive.ph/20120918144928/http://www.skidor.com/sv/Varagrenar/Langdakning/Nyheter/Egnanyheter/JennyOlssondodicancer/ oli ruotsalainen hiihtäjä. Hänen merkittävin kansainvälinen saavutuksensa oli viides sija 15 kilometrin kilpailussa vuoden 2003 maailmanmestaruuskilpailuissa Val di Fiemmessä.https://archive.today/20120730141430/http://www.fis- ski.com/uk/604/610.html?sector=CC&competitorid;=45081&raceid;=4731 Hän edusti Ruotsia vuoden 2002 talviolympialaisissa Salt Lake Cityssä. Maailmancupissa hänen paras sijoituksensa oli kaudella 2002/2003, jolloin hän oli kokonaissijalla 23. Hän voitti useita kultamitaleja Ruotsin mestaruuskilpailuissa, joissa hän edusti Åsarna IK:ta. Vuonna 2006 Olsson lopetti kilpauransa, koska edellisenä vuonna hänellä oli todettu rintasyöpä. Hän menehtyi siihen 15. huhtikuuta 2012. Olssonilta jäi aviomies ja vuonna 2010 syntynyt lapsi . ==Lähteet== Luokka:Ruotsalaiset maastohiihtäjät Luokka:Vuonna 1979 syntyneet Luokka:Vuonna 2012 kuolleet
Kissakahvila

Kissakahvila on teemakahvila, jossa kissoja voi käydä katsomassa ja leikkimässä niiden kanssa. Asiakkaat maksavat sisäänpääsymaksun tai tuntimaksun, ja kissakahviloita voi pitää valvottuna lemmikkivuokrauksena sisätiloissa. == Historia == Maailman ensimmäinen kissakahvila avattiin Taiwanissa vuonna 1998. Taipeissa sijaitseva ”Kissan kukkatarha” (猫花園) tuli tunnetuksi Japanissa ja alkoi houkutella paljon japanilaisia turisteja sekä paikallisia. Japanin ensimmäinen kissakahvila, nimeltään Neko no Jikan (猫の時間) eli ”Kissan aika”, avattiin Osakassa vuonna 2004. == Japani == Kissakahvilat ovat melko suosittuja Japanissa, jonka pääkaupungissa Tokiossa niitä on 39. Niistä ensimmäisiä oli Hanada Norimasan vuonna 2005 avaama Neko no Mise (猫の店) eli ”Kissan kauppa”. Kissakahviloiden suosio selittyy sillä, että monissa japanilaisissa asunnoissa ei sallita lemmikkieläimiä. Myös pitkät työpäivät vähentävät mahdollisuuksia lemmikin hankintaan. Kissa tarjoaa kaupunkilaiselle rauhoittavaa seuraa muutoin rasittavassa ja yksinäisessä elämässä. Muunkin tyyppinen lemmikkivuokraus on Japanissa yleistä. Kissakahviloita on monenlaisia. Joissakin kahviloissa on vain tiettyjä kissoja, esimerkiksi mustia kissoja, harvinaisen rodun edustajia tai entisiä kulkukissoja. Kissakahvilan pyörittämistä varten on hankittava lupa ja noudatettava eläinten hyvinvointia ja hoitoa koskevan sopimuksen vaatimuksia. Japanilaisissa kissakahviloissa on säännöt, joilla pyritään takaamaan siisteys ja kissojen hyvinvointi. Erityisesti halutaan varmistaa, etteivät kissat häiriinny liiallisesta tai epämieluisasta huomiosta, esimerkiksi nukkuessaan tai lasten aiheuttamasta häiriöstä. Monet kahvilat pyrkivät myös lisäämään tietoja kissojen hyvinvointiin liittyvistä asioista, esimerkiksi hylätyistä tai kulkukissoista. == Suomi == Suomen ensimmäinen kissakahvila, Purnauskis, avasi ovensa Tampereella lokakuussa 2014. Seuraava, Kissakahvila Helkatti, avattiin Helsinkiin heinäkuussa 2015. Kesällä 2018 Rovaniemelle avattiin kolmantena Kissakahvila Freija. Suomen neljäs kissakahvila, Tiramisu, avattiin Kuopioon kesällä 2019. == Lähteet == ==Aiheesta muualla== *Purnauskis, Suomen ensimmäinen kissakahvila *Kissakahvila Helsinki Luokka:Kahvilat Luokka:Japanilainen kulttuuri Luokka:Kissa
LAGEOS

LAGEOS tai Laser Geodynamics Satellites on sarja tieteellisiä tutkimussatelliitteja, jotka on päällystetty takaisinheijastimilla sitä varten, että lasersäteen edestakaista matka-aikaa voidaan mitata. Satelliitteja on laukaistu kaksi kappaletta, vuonna 1976 ja 1992. Ne eivät sisällä elektroniikkaa. ==Teknisiä tietoja== * Massat 400 ja 411 kg. * Läpimitta 60 cm. * Kulmaheijastimia 426 kpl. * Radan kallistumat 109,8 ja 52,6 astetta. * Korkeus 5 900 km == Aiheesta muualla == * LAGEOS-1, -2 (International Laser Ranging Service) * LAGEOS-1 page at US National Space Science Data Center * LAGEOS-2 page at US National Space Science Data Center Luokka:Tiedesatelliitit Luokka:Optiset laitteet
Obuh’iv

Obuh’iv (, ) on kaupunkipiiri ja keskikokoinen kaupunki Ukrainan Kiovan alueella, 38 kilometriä maan pääkaupungista Kiovasta etelään. Obuh’iv on Obuh’ivin piirin hallintokeskus. Vuoden 2011 alussa Obuh’ivin kaupungissa arvioitiin asuvan 32 615 henkeä (lisäksi kaupunkipiiriin kuului myös 444 maaseutuasukasta) ja ympäröivässä piirissä 35 547 henkeä. Kesällä 2020 Obuh’ivin piiriä laajennettiin osana Ukrainan aluehallinnon uudistusta; tällöin Obuh’ivista tuli osa Obuh’ivin piiriä. Liikenneyhteyksistä merkittävimpiin kuuluvat Kiovasta eteläkaakkoon johtava, kaupungin itälaidalta ohittava valtatie M04 sekä Obuh’ivistä länteen Vasylkiviin vievä kantatie P-35. Lähin rautatieasema on noin 10 kilometriä kaupungin itäpuolella Obuh’ivin piirin Ukrajinkan (Українка) kaupungissa. ==Lähteet== ==Aiheesta muualla== * Ympäröivän Obuh’ivin piirin kotisivut (obukhovrda.gov.ua) * Numerotietoa Obuh’ivin piiristä (oblstat.kiev.ua) * Topografiakarttoja alueelta * Kiovan alueen eteläosat kattava 1:200 000 topografiakarttalehti v.2006 (jpg) * Mayoral elections in Obukhiv sound alarm bells for opposition Luokka:Kiovan alueen kaupungit Luokka:Obuh’ivin piiri
Sir John A. Macdonaldin patsas

Sir John A. Macdonaldin patsas () on Kanadan ensimmäisen pääministerin John A. Macdonaldin muistoksi pystytetty patsas, joka sijaitsee Reginan kaupungin Victoria-puistossa Kanadassa. Patsaan veisti kuvanveistäjä Sonia de Grandmaison. Idea patsaan pystyttämisestä keksittiin vuonna 1891, samaisena vuonna kun John A. Macdonald kuoli. Patsas valmistettiin vasta vuonna 1967. Luokka:Kanadan rakennukset ja rakennelmat Luokka:Regina (kaupunki) Luokka:Veistokset
Lukousaurus

Lukousaurus on sukupuuttoon kuollut huonosti tunnettu matelija. Se oli todennäköisesti teropodeihin kuulunut dinosaurus, mahdollisesti keratosauri (Ceratosauria). Joidenkin tutkijoiden mukaan se ei ollut dinosaurus vaan jokin muu arkosaureihin kuulunut matelija. Se eli Kiinassa varhaisella jurakaudella, ja oli ensimmäisten dinosaurusten joukossa. Kaikki mitä tästä eläimestä on löydetty on sen osittaisen kallon kuonon jäänteet. Kuuluisa paleontologi C. C. Young löysi sen fossiilit Yunnanin maakunnasta Kiinasta. == Lähteet == * * Luokka:Teropodit Luokka:Esihistorialliset teropodit
Karin Enström

Karin Märta Elisabeth Enström (o.s. Landerholm, s. 23. maaliskuuta 1966 Uppsala) on ruotsalainen entinen ammattiupseeri ja kapteeni, joka toimi Fredrik Reinfeldtin hallituksen puolustusministerinä vuosina 2012–2014. Hän edustaa Maltillista kokoomusta. ==Elämäkerta== Enströmin isä on Enköping sairaalan ylilääkäri Staffan Landerholm, äiti Olena Tingdahl. Hänen sisaruksiaan ovat Henrik Landerholm, joka johtaa siviilitoimintoja Pohjois- Afganistanissa Masar-i-Sharifin ruotsalais-suomalaisessa tukikohdassa, sekä Louise Landerholm Bill. Enström suoritti upseerintutkinnon 1987, kävi Ruotsin sotakorkeakoulun yleisen kurssin 1988 ja ylemmän kurssin 1993. Nykyisin Enström on sotilasarvoltaan rannikkopuolustuksen kapteeni. Hän on ollut Vaxholmin kunnanvaltuutettu vuodesta 1994 ja toimi valtuuston puheenjohtajana 2002–2006. Enström on ollut valtiopäivien edustajana Ruotsin valtiopäivistä 1998 alkaen, valittuna Tukholman läänin vaalipiiristä. Vuoden 2010 valtiopäivävaaleista alkaen hän on ollut ulkoasiainvaliokunnan puheenjohtaja ja sotavaltuuskunnan () ja ulkoasiainneuvoston jäsen. Enström johti puolustusvaliokuntaa vuosina 2002–2010. Tammikuusta 2008 hän on ollut Ruotsin parlamentaarisen turvallisuuspoliittisen komitean () puheenjohtaja. ==Lähteet== == Aiheesta muualla == * Enströmin esittely valtiopäivien sivustolla * Enströmin blogi Luokka:Maltillisen kokoomuksen poliitikot Luokka:Ruotsin puolustusministerit Luokka:Vuonna 1966 syntyneet Luokka:Elävät henkilöt
Dinofelis

Dinofelis () on viimeisimmän jääkauden alussa sukupuuttoon kuollut, arviolta 5–1 miljoonaa vuotta sitten elänyt kissaeläin. Varhaisimmat Dinofelikset saattoivat kuitenkin kehittyä jo 7,9 miljoonaa vuotta sitten. Se oli levinnyt Pohjois-Amerikkaan, Aasiaan, Eurooppaan ja Afrikkaan. Dinofelis eli metsissä ja tasangoilla, ja kiipeili säännöllisesti. Se saattoi myös asua luolissa. Sen säkäkorkeus oli noin 70 cm, eli se oli kooltaan modernin leijonan ja leopardin välissä. On ehdotettu, että sillä saattoi metsäisen elinympäristönsä takia olla laikkuja tai raitoja. == Saalistus == Dinofelis oli lihansyöjä. Se saalisti ilmeisesti laiduntajaeläimiä kuten antilooppeja, sikoja, nuoria hevosia ja Afrikassa paviaaneja sekä todennäköisesti myös Australopithecus afarensiksen kaltaisia ihmisen esi-isiä. Paikoittain A. afarensis saattoi olla kissan tärkeintä ravintoa. Dinofelis luultavasti saalisti yksin ja samalla tavalla kuin leopardi. Keskikokoisesta koostaan huolimatta se oli vahva, ja erityisen kehittyneitä olivat sen eturaajojen lihakset. Fossiiliaineistoon jääneiden merkkien perusteella se ei kuitenkaan erityisen nopea. Saalistaessaan dinofelis vaani saalistaan piilossa, tappoi sen kaatamalla sen maahan ja puremalla sitä kaulaan, ja lopuksi söi sen rauhassa puussa tai luolassa. == Lajit == Seuraavat lajit kuuluvat Dinofelis-sukuun: * †D. cristata * †D. diastemata * †D. barlowi * †D. palaeoonca * †D. darti * †D. piveteaui * †D. petteri * †D. aronoki * †D. sp. == Lähteet == Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Kissaeläimet
Cunningham

Cunningham on muun muassa seuraavien henkilöiden sukunimi: * Alan Cunningham (1887–1983), brittiläinen kenraali * Alexander Cunningham (1814–1893), brittiläinen Intiassa toiminut upseeri ja arkeologi * Allen Cunningham (s. 1977), yhdysvaltalainen pokeriammattilainen * Andrew Cunningham (1883–1963), Cunningham of Hyndhopen 1. varakreivi, brittiläinen amiraali * Briggs Cunningham (1907–2003), yhdysvaltalainen kilpa-autoilija ja kilpapurjehtija * Chris Cunningham (s. 1970), englantilainen musiikkivideo-ohjaaja ja videotaiteilija * Elaine Cunningham (s. 1962), yhdysvaltalainen fantasia- ja tieteiskirjailija * Glenn Cunningham (1909–1988), yhdysvaltalainen keskimatkojen juoksija * Greg Cunningham (s. 1991), irlantilainen jalkapalloilija * Gunther Cunningham (1946–2019), yhdysvaltalainen amerikkalaisen jalkapallon valmentaja * Imogen Cunningham (1883–1976), yhdysvaltalainen valokuvaaja * James B. Cunningham (s. 1952), yhdysvaltalainen diplomaatti * John Cunningham (1885-1962), brittiläinen amiraali ja ensimmäinen merilordi * John Cunningham (1917-2002), brittiläinen eversti, koelentäjä ja hävittäjä-ässä * John Cunningham (s. 1932), yhdysvaltalainen näyttelijä * Kenny Cunningham (s. 1985), costaricalainen jalkapalloilija * Laurie Cunningham (1956–1989), englantilainen jalkapalloilija * Liam Cunningham (s. 1961), irlantilainen näyttelijä * Lowell Cunningham (s. 1959), yhdysvaltalainen kirjailija * Merce Cunningham (1919–2009), yhdysvaltalainen koreografi ja tanssija * Michael Cunningham (s. 1952), yhdysvaltalainen kirjailija * Ray Cunningham (s. 1977), yhdysvaltalainen koripalloilija * Robert Joseph Cunningham (s. 1943), yhdysvaltalainen katolinen piispa * Russell Cunningham (1855–1921), yhdysvaltalainen demokraattipoliitikko * Scott Cunningham (s. 1956), yhdysvaltalainen kirjailija * Sean S. Cunningham (s. 1941), yhdysvaltalainen elokuvaohjaaja ja -tuottaja * Steve Cunningham (s. 1976), yhdysvaltalainen nyrkkeilijä * Trey Cunningham (s. 1998), yhdysvaltalainen pika-aitajuoksija * Vashti Cunningham (s. 1998), yhdysvaltalainen korkeushyppääjä * Ward Cunningham (s. 1949), yhdysvaltalainen ohjelmoija. == Nimen muita merkityksiä == * Cunningham, automerkki * B. S. Cunningham Company, Yhdysvalloissa 1951–1955 toimintut kilpa-autojen valmistaja (ei sama yritys kuin edellinen)
Anu Jokela

Anu Jokela (o.s. Lehtonen, s. 4. kesäkuuta 1981) on suomalainen kansainvälisen tason jalkapalloerotuomari. Jokela on toiminut avustavana tuomarina muun muassa vuoden 2009 naisten EM-kisoissa ja vuoden 2011 naisten MM-kisoissa, joissa molemmissa hän oli tuomitsemassa välieräottelua. Lisäksi Jokela on ollut avustavana tuomarina kauden 2009–2010 naisten mestarien liigan finaalissa, Algarve Cupin finaalissa 2009 ja alle 17-vuotiaiden naisten MM- kisojen finaalissa 2010. Jokela valittiin mukaan 2012 olympialaisten jalkapalloturnaukseen. Vuonna 2010 Palloliitto palkitsi Jokelan vuoden maineteosta yhdessä Kirsi Heikkisen ja Tonja Paavolan kanssa. == Lähteet == Luokka:Suomalaiset jalkapallotuomarit Luokka:Vuonna 1981 syntyneet Luokka:Elävät henkilöt
Republic

Republic () on tasavalta englanniksi. Sanaa käytetään myös nimenä seuraavissa merkityksissä: * Republic Motor Truck Company, yhdysvaltalainen kuorma- autovalmistaja * SS Republic, White Star Linen vuonna 1872 valmistunut valtamerialus * RMS Republic, Dominion Linen vuonna 1903 valmistunut valtamerialus * Republic Aviation, yhdysvaltalainen lentokonevalmistaja ** Republic F-105 Thunderchief, yhdysvaltalainen rynnäkköhävittäjä ** Republic P-47 (”Juggernaut”), yhdysvaltalainen toisen maailmansodan aikainen hävittäjälentokone ** Republic RC-3 Seabee, yhdysvaltalainen pieni amfibiokone * Republic, unkarilainen rock-yhtye * OneRepublic, yhdysvaltalainen rock-yhtye * Republic, New Order -yhtyeen albumi vuodelta 1993 * Rock & Republic, yhdysvaltalainen vaatemerkki * Republic Plaza, pilvenpiirtäjä Singaporessa.
Tonja Weckström

Tonja Weckström (o.s. Paavola s. 25. maaliskuuta 1977) on suomalainen kansainvälisen tason jalkapalloerotuomari. Weckström on toiminut avustavana tuomarina muun muassa 2009 EM-kisoissa ja 2011 MM-kisoissa, joissa molemmissa hän oli tuomitsemassa välieräottelua. Lisäksi hän on ollut avustavana tuomarina kauden 2009–2010 naisten mestarien liigan finaalissa, Algarve Cupin finaalissa 2009 ja alle 17-vuotiaiden MM-kisojen finaalissa 2010. Paavola valittiin mukaan 2012 olympialaisten jalkapalloturnaukseen. Vuonna 2010 Palloliitto palkitsi Weckströmin vuoden maineteosta yhdessä Kirsi Heikkisen ja Anu Jokelan kanssa. == Lähteet == Luokka:Suomalaiset jalkapallotuomarit Luokka:Vuonna 1977 syntyneet Luokka:Elävät henkilöt
Agni-V

Agni-V on Intian kehittämä strateginen ohjus, jonka kantomatka on yli 5 000, jopa 8000 kilometriä. Niinpä ohjus kantaa Intiasta syvälle Kiinaan. Tämä kiinteäpolttoaineinen ohjus voi kuljettaa noin 1 000 kilon ydinkärjen. Ohjus voi kuljettaa monta taistelukärkeä. Ohjuksen tarkkuus pääteohjauksella on 10-80 m CEP. Ohjus laukaistaan kuorma-auton lavetilla olevasta kanisterista. Kanisteri säilyttää ohjusta vuosia käyttökunnossa. Ohjus on kehitetty edelleen aiemmasta Agni-III:sta lisäämällä siihen yksi rakettivaihe. Vaikka ohjusta sanotaan monesti mannertenväliseksi, se on todellisuudessa LRICBM jollaiset kantavat vain maanosan alueelle. Ohjuksen laukaisutestit tehtiin 2012-2018. == Koelaukaisu == Agni-V-ohjuksen on kehittänyt Intian puolustusministeriön alaisen tutkimusorganisaation Anusandhān evaṃ Vikās Sangaṭhanin ( eli DRDO). Intia kertoi huhtikuussa 2012 tehneensä onnistuneen pitkänmatkan ohjuskokeen. Agni-V laukaistiin 19. huhtikuuta 2012 kello 08:05 paikallista aikaa (02:35 GMT) Orissan osavaltion edustalla Wheelerin saaren harjoitualueelta Bengalinlahdelta. ==Lähteet== Luokka:Mannertenväliset ballistiset ohjukset Luokka:Intian tiede ja tekniikka
Käppyräsammalet

Käppyräsammalet (Mannia) on maksasammaliin kuuluva kasvisuku. Se sisältää kymmenen lajia. Suomessa kasvaa kolme käppyräsammalta, joiden elinympäristöä ovat kuivat ja aurinkoiset kalkkikalliot. Kaikki lajit ovat harvinaisia ja uhanalaisia. == Lajeja == * Tuoksukäppyräsammal Mannia fragrans (Balb.) Frye & L. Clark * Karvakäppyräsammal Mannia pilosa (Hornem.) Frye & L. Clark * Idänkäppyräsammal Mannia sibirica (K. Müller) Frye & L. Clark == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * The Plant List: Mannia (19-4-2012) ===Viitteet=== == Aiheesta muualla == *ITIS: Mannia *United States Department of Agriculture (USDA): Mannia Luokka:Keuhkosammalet (lahko)
Holmes

Holmes voi tarkoittaa seuraavia: * Holmesin piirikunta, piirikunta Floridassa, Yhdysvalloissa * Holmesin piirikunta, piirikunta Ohiossa, Yhdysvalloissa * 17P/Holmes, Edwin Holmesin löytämä lyhytjaksoinen komeetta == Sukunimenä == * Augusta Holmès (1847–1903), ranskalainen säveltäjä * Chelsea Holmes (s. 1987), yhdysvaltalainen maastohiihtäjä * Chris Holmes (s. 1958), yhdysvaltalainen kitaristi * David Holmes (s. 1981), brittiläinen näyttelijä * David Holmes (s. 1969), pohjoisirlantilainen muusikko, säveltäjä ja DJ * David Holmes (1769–1832), yhdysvaltalainen poliitikko, Mississippin kuvernööri 1820–1825 * Derek Holmes (s. 1939), kanadalainen jääkiekkovalmentaja * Edward Holmes (1880–1924), brittiläinen maahockeypelaaja ja olympiamitalisti * Edwin Holmes (1842–1919), brittiläinen tähtitieteilijä * Elizabeth Holmes (s. 1984), yhdysvaltalainen keksijä ja yrittäjä * Geoffrey Holmes (1894–1964), brittiläinen jääkiekkoilija * Harry Holmes (1892–1941), kanadalainen jääkiekkomaalivahti * Henry Howard Holmes (1860–1896), yhdysvaltalainen sarjamurhaaja * Jackie Holmes (1920–1995), yhdysvaltalainen Indianapolis 500 -kuljettaja * James Holmes-Siedle (1910–1995), irlantilainen lähetyssaarnaaja ja piispa * John Holmes (1944–1988), yhdysvaltalainen pornonäyttelijä * John Clellon Holmes (1926–1988), yhdysvaltalainen kirjailija ja beat-sukupolven johtohahmo * Katie Holmes (s. 1978), yhdysvaltalainen näyttelijä * Kelly Holmes (s. 1970), brittiläinen juoksija * Khaled Holmes (s. 1990), yhdysvaltalainen amerikkalaisen jalkapallon pelaaja * Larry Holmes (s. 1949), yhdysvaltalainen nyrkkeilijä * Lindell Holmes (s. 1957), yhdysvaltalainen nyrkkeilijä * Martin Holmes (1940–2020), englantilainen rallin kartanlukija ja toimittaja * Nick Holmes (s. 1971), englantilainen laulaja * Odetta Holmes (1930–2008), yhdysvaltalainen laulaja ja kitaristi * Oliver Wendell Holmes (1809–1894), yhdysvaltalainen lääkäri ja kirjailija * Oliver Wendell Holmes (nuorempi) (1941–1935), yhdysvaltalainen juristi, professori ja korkeimman oikeuden tuomari * Rupert Holmes (s. 1947), brittiläis-yhdysvaltalainen muusikko, lauluntekijä, levytuottaja ja kirjailija * Safiya Henderson-Holmes (1950–2001), yhdysvaltalainen runoilija === Kuvitteellisia henkilöitä === * Sherlock Holmes, salapoliisi Arthur Conan Doylen romaaneissa ja novelleissa * Enola Holmes, Sherlock Holmesin sisar samannimisessä elokuvassa vuodelta 2020.
Sungurlare

Sungurlare () on kaupunki ja kunta Burgasin alueella Koillis-Bulgariassa. Kunnan asukasluku on 12 600 (vuonna 2011). Sungurlaren alue on viininviljelyaluetta, jonka läpi virtaa Kamtšijajoki. ==Lähteet== == Aiheesta muualla == Luokka:Bulgarian kaupungit Luokka:Burgasin alue
Laing

Laing on muun muassa seuraavien henkilöiden sukunimi: * Alexander Gordon Laing (1793–1826), skotlantilainen tutkimusmatkailija * Corky Laing (s. 1948), kanadalainen Mountain-yhtyeen rumpali * Eduardo Laing (s. 1958), hondurasilainen jalkapalloilija * Leslie Laing (1925–2021), jamaikalainen pikajuoksija ja olympiavoittaja * Mike Laing, yhdysvaltalainen pokeriammattilainen * Sandra Laing (s. 1955), eteläafrikkalainen valkoisille vanhemmille syntynyt, mutta myöhemmin värilliseksi luokiteltu nainen ;Muut: *Laing, saksalainen yhtye Luokka:Sukunimet
Oia

Oia (, ) tai Oea (lat.) voi viitata seuraaviin paikkoihin: == Antiikki == * Oia, kaupunki Aiginan saarella * Oia, kaupunki Theran saarella * Oea, kaupunki Africa proconsulariksessa * Oe eli Oia, Attikan demos == Nykyaika == * Oía, kylä Thíran saarella Santorínilla Kreikassa
Harmanli

Harmanli () on kaupunki Haskovon alueella Kaakkois-Bulgariassa. Kaupungissa asuu 18 429 ihmistä (2011). == Lähteet == Luokka:Bulgarian kaupungit Luokka:Haskovon alue
Budogoštš

Budogoštš () on kaupunkimainen taajama ja kaupunkikunta Leningradin alueen Kirišin piirissä Venäjällä. Se sijaitsee Olhavan sivujoen Ptšovžan varrella noin 35 kilometriä Kirišistä kaakkoon. Asukkaita on 4 000 henkeä (vuonna 2010). Taajama on syntynyt Namkun ja Rybinskin välisen rautatien rakentamisen yhteydessä vuonna 1914. Se on saanut nimensä lähellä sijainneesta kylästä, jonka nimitys perustuu muinaisslaavilaiseen henkilönimeen Budogost. Vuonna 1930 Budogoštš sai kaupunkimaisen taajaman statuksen. Vuosina 1927–1932 se oli samannimisen hallintopiirin keskus. Toisen maailmansodan aikana taajama oli saksalaisten miehittämä. Budogoštšin kunta rajoittuu koillisessä Leningradin alueen Tihvinän piiriin, idässä ja etelässä Novgorodin alueeseen sekä lännessä ja pohjoisessa Kirišin piirin Ptšovžan kuntaan. Keskustaajaman lisäksi siihen kuuluu 29 kylää: Avdetovo, Bestogolovo, Didlovo, Dorožnitsy, Gorjatino, Gradoša, Gremjatševo, Jakšino, Klinkovo, Kljutši, Krapivno, Krasnaja Gorka, Kresttsy, Krovino Seltso, Kukui, Lašino, Lug, Mogilevo, Novaja, Novinka, Olešinka, Otrada, Polovinnik Rahovo, Smolino, Solonitsy, Sredneje Selo, Zvanka, Zmejevka ja Gorjatinon asema. Taajaman kautta kulkee Kirišin ja Neboltšin välinen rautatie, josta haarautuu rata Tihvinään. Tärkeimmät elinkeinot ovat metsäteollisuus ja maatalous. Palveluihin kuuluu keskikoulu, lasten musiikkikoulu, kulttuuritalo, kirjasto ja poliklinikka. ==Lähteet== ==Aiheesta muualla== * Budogoštšin kunnan sivusto * Budogoštš Leningradin alueen kulttuuri -tietosanakirjassa * Budogoštšille omistettu sivusto Luokka:Kirišin piirin kunnat Luokka:Leningradin alueen kaupunkityyppiset taajamat
Vastu shastra

Vastu shastra (myös vastu veda ja vastuvidya) on muinainen intialainen oppi arkkitehtonisista periaatteista. Vastu-filosofian oppi ohjaa muun muassa hindulaisten temppelien arkkitehtuuria. Vastu shastra määrittelee esimerkiksi rakennuksen sijaintia ja rakennetta, joka ottaa huomioon esimerkiksi rakennuksen oikean suuntauksen asettaen sisäänkäynnin todellista itää kohti. Esimerkiksi rakennuksen itäpuolella on oltava tarpeeksi ikkunoita, jotta aamuauringon valo pääsisi sisään rakennukseen ja asukkaat saisivat kohdata aamuauringon. ==Lähteet== Luokka:Intialainen arkkitehtuuri Luokka:Rakennussuunnittelu
Tsarevo

Tsarevo () on kunta ja kaupunki Burgasin alueella Kaakkois-Bulgariassa. Kunnan pinta-ala on 513 neliökilometriä ja sen asukasluku oli 9291 vuonna 2011. Kaupungin asukasluku oli 6071 ja pinta-ala 35 neliökilometriä vuonna 2011. ==Lähteet== * Carevo (Carevo, Burgas / Бургас, Bulgaria) - population statistics, map and location Luokka:Bulgarian kaupungit Luokka:Burgasin alue
Vasylkiv

Vasylkiv (, ) on kaupunki Kiovan alueella Ukrainassa, linnuntietä 34 kilometriä maan pääkaupungin Kiovan keskustasta etelälounaaseen. Se on käytännössä Kiovan esikaupunki. Heinäkuusta 2020 lähtien kaupunki on ollut osa Kiovan alueen Obuh’ivin piiriä. Vasylkiv on ollut aluehallinnollisesti itsenäinen, Kiovan alueen kuntatason yksikkö. Vasylkivin kaupunki toimi Ukrainan aluehallinnolliseen uudistukseen heinäkuussa 2020 saakka myös ympäröivän Vasylkivin piirin hallintokeskuksena. Vuonna 2021 kaupungin väkiluvuksi arvioitiin 37 310. (vuonna 2011: 36 357 as.) Kaupungissa toimii piirin historiaa esittelevä kotiseutumuseo. Kaupunkiin johtaa sivuraide Kiovasta lounaaseen vievältä pääradalta, mutta se on lähinnä rahtiliikenteen käytössä. Taajamajunat pysähtyvät pääradan varrella Kalynivkan taajamassa sijaitsevalla Vasilkiv-1 -asemalla, joka sijaitsee 8 kilometriä kaupungin luoteispuolella. Maantieyhteyksistä tärkeimpiin kuuluu kaupungin länsipuolitse kiertävä Ukrainan valtatie M05, joka on osa eurooppatietä (Pietari-Homel- Kiova-Odessa). Kaupungin pohjoispuolella sijaitsee Vasylkivin lentotukikohta, jonka Venäjä yritti valloittaa helmikuussa ja tuhosi maaliskuussa 2022. ==Lähteet== ==Aiheesta muualla== * Valokuvia kaupungista * Vasilkiv-1 rautatieaseman aikatauluhaku: lähitunteina lähtevät junat Luokka:Kiovan alueen kaupungit Luokka:Obuh’ivin piiri
Fatta platta

__NOTOC__ Fatta platta on rap-duo UG/OD:n albumi, joka julkaistiin Monsp Recordsin kautta 23. toukokuuta 2012. Albumi julkaistiin CD:nä sekä rajoitettuna 300 kappaleen vinyyliversiona ja 200 kappaleen kasettiversiona. Albumi nousi Suomen virallisen listan 19. sijalle. == Kappaleet == === CD === # # # # # # # # # # # # # # # === LP === ==== A-puoli ==== # Hulttiot # Fatta platta # Flipperinpää # Kristallia # No hehkutus ==== B-puoli ==== # PA kassanova # Luonto kutsuu # T.A.K.K.I # Joka päivä # Siinäs kuulit == Samplet == * "PA Kassanova" sisältää samplen Chemisen kappaleesta "She Can't Love You". == Arvostelut == * Tuoreet Platat: Tuoreet Platat == Lähteet== Luokka:UG/OD:n albumit Luokka:Huge L:n tuottamat albumit Luokka:Vuoden 2012 albumit
Unkarin jääkiekkoliitto

Unkarin jääkiekkoliitto (Magyar Jégkorong Szövetség) on organisaatio, joka hallinnoi Unkarin jääkiekkoa. Se liittyi Kansainväliseen jääkiekkoliittoon tammikuussa 1927. == Maajoukkueet == * Unkarin miesten jääkiekkomaajoukkue * Unkarin naisten jääkiekkomaajoukkue * Unkarin alle 20-vuotiaiden jääkiekkomaajoukkue * Unkarin alle 18-vuotiaiden jääkiekkomaajoukkue * Unkarin naisten alle 18-vuotiaiden jääkiekkomaajoukkue == Aiheesta muualla == * Unkarin jääkiekkoliiton viralliset sivut * Unkari IIHF:n sivuilla Luokka: Unkarin jääkiekko Luokka: Jääkiekkoliitot
Kake (albumi)

Kake on iskelmälaulaja Kake Randelinin vuonna 1984 ilmestynyt albumi. Sitä myytiin kevään 1984 mittaan kultalevyyn oikeuttanut määrä, 25 000 kappaletta. == Kappaleet == # # # # # # # # # # # # == Lähteet == Luokka:Vuoden 1984 albumit Luokka:Kake Randelinin albumit
Metric

Metric on kanadalainen indie pop-yhtye, joka perustettiin Torontossa vuonna 1998. Yhtye on julkaissut yhteensä yhdeksän studioalbumia. Niistä ensimmäinen, Old World Underground, Where are you? julkaistiin vuonna 2003 ja palkittiin Juno Award-palkinnolla (paras alternative-levy). Myös kaksi vuotta myöhemmin julkaistu Live it Out pokkasi saman palkinnon. Yhtyeen kolmas levy Grow Up and Blow Away on oikeastaan yhtyeen ensimmäinen levy, joka julkaistiin vasta vuosia äänittämisensä jälkeen. Neljäs levy Fantasies julkaistiin huhtikuussa 2009. Myös se voitti parhaan alternative-levyn Juno-palkinnon sekä Polaris Music Prize -palkinnon parhaasta kanadalaisesta levystä. Fantasies ja Live It Out ovat myyneet Kanadassa platinaa ja Old World Underground, Where are you? kultaa. Metricin keulakuva Emily Haines (laulu, kitara, koskettimet) on julkaissut yhden sooloalbumin sekä yhden albumin toisen yhtyeensä, Emily Haines and the Soft Skeleton kanssa. Lokakuussa 2011 Metric ilmoitti viidennen studioalbuminsa Synthetica ilmestymisestä. Helmikuussa 2012 albumin ilmestymispäiväksi ilmoitettiin 12.6.2012. Ensimmäinen single uudelta levyltä julkaistiin 8.5.2012. Synthetica julkaistiin ennakkotietojen mukaisesti 12. kesäkuuta 2012. == Kokoonpano == * Emily Haines - laulu, kitara, koskettimet * James Shaw - kitara * John Winstead - basso * Joules Scott-Key - rummut == Diskografia == === Studioalbumit === * 2003 Old World Underground, Where are you? * 2005 Live It Out * 2007 Grow Up and Blow Away * 2009 Fantasies * 2012 Synthetica * 2015 Pagans in Vegas * 2018 Art of Doubt * 2022 Formentera * 2023 Formentera II == Aiheesta muualla == * Virallinen kotisivu * Metric myspacessa Luokka:Kanadalaiset indie rock -yhtyeet
Kuningas ja kuningatar

Kuningas ja kuningatar on Kauko Lehtisen (s.1925) vuonna 1963 maalaama öljytyö kovalevylle, 160 × 275 cm. Teos ostettiin Ateneumin taidemuseon kokoelmiin vuonna 2005. Maalauksessa kuvataan kahta henkilöä, naista ja miestä, takaa päin harmaata taustaa vasten. Maalauksessa näkyy vain heidän ylävartalonsa ja päänsä. Ilmaisutavassa on realismia, surrealismia, mystiikkaa. Henkilöt näkyvät osin läpi, osin eivät. Heidän olkaluunsa ja solisluunsa erottuvat, ja henkilöt ovat vahvasti rajattu mustalla ja oranssilla. Muutoin he ovat täynnä voimakkaita värialueita, vahvoja ja hentoja viivoja sekä isoja pisteitä.Timo Huusko, 2007, Ateneum- opas, toim. Timo Huusko, s.134 ==Lähteet== ==Aiheesta muualla== * Suomen Kansallisgalleria. Kokoelmat: Kuningas ja kuningatar. Luokka:Suomalaiset maalaukset Luokka:Ateneumin kokoelmat
Päärynäsiideri

Päärynäsiideri eli perry on päärynöistä valmistettu alkoholijuoma. Perry oli pitkään suosittua Britanniassa ja Ranskassa. 1960- ja 1970-luvulla suosionsa huipulla oli esimerkiksi Babychamin nimellä markkinoitu perry, jota myytiin naisille suunnattuna halpana juomana. Kun Brothersin perrya alettiin myydä Glastonburyn festivaalilla vuonna 1995, ihmiset eivät tienneet, minkälaista juomaa heille oikeastaan oltiin myymässä. Se esiteltiin ”kuin siideriksi, mutta päärynöistä tehdyksi”, ja nimi lyhennettiin sitten päärynäsiideriksi. Päärynäsiideri esiteltiin laajemmalle yleisölle vuonna 2005, ja juoma palasi muotiin kuluttajien keskuudessa. Perinteisesti perry on tehty tavallista pienemmistä ja hapokkaammista päärynöistä. Nykyinen päärynäsiideri tehdään yleensä hieman makeammista päärynöistä, mutta nimityksiä perry ja päärynäsiideri käytetään laajalti samaa tarkoittavina. == Lähteet == == Aiheesta muualla == Luokka:Siiderityypit
Crunch

Crunch -maalaus on Paul Osipowin (s. 1939) maalaama akryylityö kankaalle vuodelta 1965–1966. Kooltaan tämä poptaiteen edustaja on 110×163 cm ja se kuuluu Ateneumin taidemuseon kokoelmiin, jonne se hankittiin vuonna 1996. Maalauksessa on sileä pinta ja poptaiteelle ominainen persoonaton kädenjälki. Asettelultaan siinä on kuin sarjakuvamaista etenevää tarinaa sanan Crunch ympärillä. Maalauksessa poikittaiset ihmishahmot sulassa sovussa kahden avaruusolion sekä pyöreiden ja laatikkomaisten esineiden kanssa kuin leijailevat ja ponkailevat kilpaa Crunch-sanan yläpuolella. Maalauksessa, jonka ruskea raja jakaa kahteen osaan, on liikettä jännitystä ja uhkaakin. Maalaus on värikäs, ja siinä käytetty musta väri, huppupäiset hahmot ja kuin pimeyteen valaistut keltaiset alueet luovat siihen aimo annoksen sodan, jännityksen ja kamppailun tunnetta.Timo Huusko, 2007, Paul Osipov: Crunch, teoksessa Ateneum- opas, s.133 == Lähteet == == Aiheesta muualla == * Luokka:Suomalaiset maalaukset Luokka:Ateneumin kokoelmat
Salvador Giménez Valls

Salvador Giménez Valls (s. 31. toukokuuta 1948 Muro de Alcoy) on espanjalainen roomalaiskatolinen piispa. Hänet vihittiin papiksi Valencian arkkihiippakuntaan 9. kesäkuuta 1973 ja nimitettiin sen vihkipiispaksi sekä Abulan titulaaripiispaksi 11. toukokuuta 2005. Piispaksi vihkiminen seurasi 2. heinäkuuta. Pääkonsekraattorina toimi Agustín García-Gasco y Vicente, jota avustivat Ricardo María Carles Gordó ja Jaume Pujol Balcells.Catholic- Hierarchy.org: Bishop Salvador Giménez Valls Giménez Valls sai 21. toukokuuta 2009 nimityksen Menorcan piispaksi. Giménez Vallsista tuli vuonna 2005 Espanjan piispainkonferenssissa piispojen koulutus- ja katekeesikomission jäsen.Conferencia Episcopal Española: Biografía de los Obispos == Lähteet == Luokka:Espanjalaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Pirullisen positivismin paluu

Pirullisen positivismin paluu: Laadullisen ja määrällisen tarkastelua on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2000. == Lähteet == == Aiheesta muualla == * Vesa Huotari: Narrina metodiruhtinaiden hovissa . Niin & näin 2/2001. Luokka:Kirjat sosiologiasta Luokka:Suomalaiset tietokirjat Luokka:Vuoden 2000 kirjat
Krasjatytši

Krasjatytši () on pieni kaupunkityyppinen taajama Ukrainan Kiovan alueella linnuntietä 95 kilometriä maan pääkaupungista Kiovasta luoteeseen. Paikkakunta mainitaan ensimmäisen kerran historiallisissa dokumenteissa vuonna 1560, tuolloin vielä toisella nimellä (). Nykyisen nimensä Krasjatytšin kylä sai vuonna 1900. Krasjatytši on maaseutuvaltaisen Poliskyn piirin hallintokeskus. Tämä piiri saastui merkittävästi Tšernobylin ydinvoimalaonnettomuuden seurauksena 1986; osa piirin alueesta luokiteltiin vakavasti saastuneeksi suljetuksi alueeksi; nykyisin tämä osa piiristä kuuluu rajoitusalueena Tšernobylin suojavyöhykeeseen tai muihin rauhoitus- ja säteilysuojelualueisiin. Suurin osa alueen tuolloisesta väestöstä evakuoitiin tai on muuttanut pois alueelta. Vuoden 2011 alussa Krasjatytšin taajamassa arvioitiin asuvan vain 660 ja koko piirissä 6 081 henkeä. ==Lähteet== ==Aiheesta muualla== * Poliskyn piirin sivut (rajrada.org.ua) * Poliskyn piirin tietoja Kiovan alueen sivustolla (oblstat.kiev.ua) * Kiovan alueen pohjoisosat kattava 1:200 000 topografiakarttalehti v.2006 (jpg) Luokka:Vyšhorodin piiri Luokka:Kiovan alueen kaupunkityyppiset taajamat
Ekolalia

Ekolalia on automaattista, tahdostariippumatonta sanojen tai fraasien toistamista.Autism about Termi on johdettu kreikankielen sanoista ἠχώ (antiikin kreikassa ēkhō, nykykreikassa ikho), kaiku ja λαλιά (laliá), puhe. Ekolalia on läheisesti yhteydessä ekopraksian kanssa, jolla tarkoitetaan tahdosta riippumatonta muiden ihmisten liikkeiden imitointia. == Ekolalian muodot == Ekolalia voi olla välitöntä tai viivästynyttä. Välittömässä ekolaliassa henkilö toistaa juuri kuulemansa asian heti kuulemisen jälkeen. Viivästyneessä ekolaliassa henkilö taas toistaa aiemmin kuulemansa fraasin tai sanan toisessa yhteydessä. == Ekolalian vaikeusasteet == Ekolaliaa voi esiintyä eri vaikeusasteina. ”Puhtaalla” ekolalialla tarkoitetaan sitä, että henkilö toistaa kaiken sanasta sanaan. Esimerkiksi kysyttäessä ”Miten voit?” henkilö vastaisi ”Miten voit?”. Lieventyneenä (= mitigated) ekolaliaa pidetään, kun henkilö muuttaa osan sanoista. Useimmiten muutokset kohdistuvat persoonapronomineihin ja verbien muotoon. Näin ollen edellisen esimerkin mukaisessa tilanteessa henkilö, jolla ekolalia on lieventynyttä vastaisi ”Miten voin?”[Linguistic Disorders and Pathologies: An International Handbook, Gerhard Blanken, pp228] == Ekolalia lapsilla == Ekolalia on tavallista lapsille, jotka ovat opettelemassa puhumaan. Lapsi kehittää puheenmuodostustaan ja ymmärrystään sanojen merkityksestä toistelemalla sanoja ja fraaseja. Suurin osa lapsista kasvaa ulos tästä kehityksen vaiheesta ja kehittää kyvyn muodostaa lauseita itse sen sijaan, että hän imitoisi muita. Sanojen toisteleminen voi toimia myös lapselle stressinhallinta- ja itserauhoittamiskeinona. Varsinkin autistiset lapset, jotka usein ilmentävät merkkejä ekolaliasta, saattavat kokea, että tuttu lause helpottaa ahdistuksen tunteita.Echolalia: The repeating of words, phrases and sounds == Ekolalia aikuisilla== Aikuisilla ekolalia liittyy pääsääntöisesti aivojen häiriötiloihin tai tauteihin kuten skitsofreniaan tai Alzheimerin tautiin. == Liityntäkohdat erilaisiin oireyhtymiin == Ekolalia ilmenee usein osana vakavammanlaatuista tilaa. Korostuneesti autismin yhteydessä. Sen kuitenkin myös liitetty Alzheimerin tautiin, Aspergerin oireyhtymään, afasiaan, Rubinstein–Taybin oireyhtymään prime health channel echolalia and autism, Touretten oireyhtymäänInvited review Tourette syndrome, associated conditions and the complexities of treatment, Mary M. Robertson sekä katatoniseen skitsofreniaanMedterms.com . == Lähteet == Luokka:Touretten syndrooma Luokka:Neurologia
Syvällistä ja pinnallista

Syvällistä ja pinnallista: Teoria, empiria ja kausaalisuus sosiaalitutkimuksessa on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2004. Kirja jatkaa teosten Pirullinen positivismi (1997) ja Pirullisen positivismin paluu (2000) aiheiden käsittelyä. == Lähteet == == Aiheesta muualla == * Ilkka Pyysiäinen: Sosiaalitieteen sietämätön keveys. Agricola 12.11.2004. Luokka:Kirjat sosiologiasta Luokka:Suomalaiset tietokirjat Luokka:Vuoden 2004 kirjat
Allegoria (maalaus)

Allegoria on Reino Hietasen vuonna 1967 tekemä kollaasi guassilla ja tussilla paperille. Tämä kooltaan 160×120 cm työ on kiinnitetty kovalevylle ja se ostettiin valmistumisvuotenaan 1967 Ateneumin taidemuseon kokoelmiin. Taiteilija sanoo pyrkineensä kuvaamaan kaupunkielämän kiirettä, elintason perässä juoksemista ja yksilön sulautumista massoihin. Siinä on nähtävissä vanhan kirkkotaiteen vaikutusta. Suurin osa maalauksen ihmisiä kuvaavista päistä on sijoitettu kuin alkeellisen kirkkorakennuksen sisään. Rakennus on kuin yhteyttä ylläpitävä suoja, jonka ulkopuoleltakin kyllä löytyy yksilöitä. Kaikki maalauksen päät tai napit on aseteltu kangasmaisten pohjien päälle. Viivoitukset kulkevat eri alueilla eri suuntiin ja on kuin ompelukoneen saumat liittäisivät ne toisiinsa. Taiteilija kutsui tämän ajan teoksiaan lokeromaalauksiksi. ==Lähteet== * Huusko, Timo: Reino Hietanen: Allegoria. Teoksessa Ateneum-opas. Toim. Timo Huusko, 2007, s. 131. ==Aiheesta muualla== *Suomen Kansallisgalleria - Taidekokoelmat: Allegoria Luokka:Suomalaiset maalaukset Luokka:Ateneumin kokoelmat
Jack Mercer

Jack Mercer (13. tammikuuta 1910 New York, New York – 4. joulukuuta 1984) oli yhdysvaltalainen ääninäyttelijä, käsikirjoittaja ja animaattori, joka tunnetaan Kippari-Kallen ja Felix-kissan äänirooleista. ==Ura== Mercer aloitti työskentelemään animaattorina Tweeningin roolissa Fleischer Studiosilla 1930-luvulla. Hän työskenteli myös ääninäyttelijänä ja teki ensimmäisen roolinsa vuonna 1933 Fleischer Studiosin Betty Boop's Penthouse lyhytanimaatioon, jossa Betty Boopin äänenä toimi Mae Questel. Kaksi vuotta myöhemmin Mercer korvasi William Costellon Kippari-Kallen äänenä. Mercerin ensimmäinen rooli Kippari Kallena oli lyhytanimaatiossa King of the Mardi Gras, jonka jälkeen Mercer toimi hahmon roolissa aina 1980-luvulle saakka. Hän myös käsikirjoitti useat Kippari-Kalle animaatiot Fleischer Studiosille. Mercer teki myöhemmin ensimmäisen animaatiosarjansa Kippari-Kallen roolissa 1960-luvulla Popeye the Sailorissa ja sitä ennen hän oli myös Felix-kissan roolissa sarjassa Felix-ihmekissa. Myöhemmin Mercer oli myös Hanna-Barberan tuottamassa The All-New Popeye Hour piirrossarjassa Kippari-Kallen roolissa. Mercer kuoli 74-vuotiaana mahasyövän liittyvään sairauteen New Yorkissa.Jack Mercer, Provided Voice Of Popeye in Film Cartoons The New York Times 9.12.1984 Viitattu 19.4.2012 ==Lähteet== == Aiheesta muualla == *Jack Mercer Voice Chasersissa Luokka:Yhdysvaltalaiset ääninäyttelijät Luokka:Yhdysvaltalaiset televisiokäsikirjoittajat Luokka:Yhdysvaltalaiset animaattorit Luokka:Vuonna 1910 syntyneet Luokka:Vuonna 1984 kuolleet
Kilimanjaron lumet (vuoden 2011 elokuva)

Kilimanjaron lumet () on Robert Guédiguianin ohjaama ranskalainen draamaelokuva vuodelta 2011, joka perustuu Victor Hugon runoon Les pauvres gens. Elokuva palkittiin vuonna 2011 Euroopan parlamentin LUX-palkinnolla (European Parliament LUX Award). == Tarina == Michel (Jean-Pierre Darroussin) on ammattiyhdistysaktivi, joka uskoo solidaarisuuteen. Hän joutuu tekemään ikävän tehtävän ja valitsemaan, ketkä työpaikalla irtisanotaan. Hän tekee valinnan arpomalla, mutta solidaarisuuden vuoksi huijaa, että sattumalta hänen oma nimensä osuu lopputilin saavien joukkoon. Hän jää näin vapaaehtoisesti töistä pois, vaikka se tarkoittaa hänelle eläkkeen menetystä. Jäätyään töistä pois Michel, joka on ollut vaimonsa Marie-Clairen (Ariane Ascaride) kanssa naimisissa yli 30 vuotta, järjestää juhlat sen kunniaksi. Juhliin on kutsuttu sukua, lapset ja lastenlapset sekä entisiä työtovereita. He saavat juhlissa suvulta lahjaksi liput Kilimanjarolle Tansaniaan ja matkakassan kulujen kattamiseksi siellä. Kun Michel ja Marie-Claire ennen matkaa viettävät iltaa pelaten korttia Marie-Clairen siskon Denisen (Marilyne Canto) ja Michelin ystävän Raoulin (Gérard Meylan) kanssa, sisään hyökkää kaksi naamioitunutta ryöstäjää, jotka pahoinpitelevät heidät ja vievät rahat, joilla heidän oli tarkoitus maksaa kulut Kilimanjaron-matkalla. Kun myöhemmin paljastuu, että toinen ryöstäjistä on Michelin entinen työtoveri, joka irtisanottiin, Michel alkaa miettiä ryöstön motiiveja ja miten tältä olisi vältytty. == Rooleissa == Lähde: == Lähteet == == Aiheesta muualla == * * * * Luokka:Vuoden 2011 ranskalaiset elokuvat Luokka:Ranskalaiset draamaelokuvat Luokka:Runoihin perustuvat elokuvat
Antonio Bacci

Antonio Bacci (4. syyskuuta 1885 Giugnola – 20. tammikuuta 1971 VatikaaniThe Cardinals of the Holy Roman Church ) oli italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Firenzen arkkihiippakuntaan 9. elokuuta 1909 ja ylennettiin kardinaaliksi 28. maaliskuuta 1960, jolloin hän sai nimityksen Sant'Eugenion kardinaalidiakoniksi.Catholic-Hierarchy.org: Antonio Cardinal Bacci 5\. huhtikuuta 1962 Bacci sai nimityksen Colonia in Cappadocian titulaariarkkipiispaksi, ja hänet konsekroi piispaksi 19. huhtikuuta paavi Johannes XXIII, jota avustivat Giuseppe Pizzardo ja Benedetto Aloisi Masella. Samana päivänä hän kuitenkin erosi titulaariarkkihiippakunnan johdosta. Bacci osallistui Vatikaanin toiseen kirkolliskokoukseen ja vuoden 1963 konklaaviin. Hän toimi kirkon kirjesihteerinä vuosina 1931–1960 ja oli kardinaaliprotodiakoni vuosina 1970–1971. Bacci oli Vatikaanin johtava latinan asiantuntija. Hän julkaisi neljä painosta latinan sanakirjasta (Lexicon vocabulorum quae difficilius latine redduntur), jossa oli myös kardinaalin itsensä käyttöön ottamia termejä, kuten gummis salivaria (purukumi). Bacci vastusti kansankielisiä messuja ja tulikin tunnetuksi myös osallistumisestaan Ottavianin interventioon. Siinä hän Alfredo Ottavianin kanssa lähetti paavi Paavali VI:lle kirjeen, jossa arvosteltiin Vatikaanin toisen kirkolliskokouksen messu-uudistusta. == Lähteet == Luokka:Italialaiset kardinaalit Luokka:Katoliset arkkipiispat Luokka:Vuonna 1885 syntyneet Luokka:Vuonna 1971 kuolleet
Pyhäjärven Pohti

Pyhäjärven Pohti on pyhäjärveläinen urheiluseura. Se perustettiin vuonna 1934 nimellä Parkkiman Pohti ja seuran nykyinen nimi otettiin käyttöön kymmenen vuotta myöhemmin. Paini on ollut seuran päälajina alusta alkaen, vaikka nykyisellään toiminta lajin parissa onkin hiljentynyt. Nykyisin tärkeitä lajeja ovat painin lisäksi lentopallo, jääkiekko, hiihto, jalkapallo, pesäpallo ja yleisurheiluhttp://pypo.sporttisaitti.com/seura/ , minkä lisäksi lajivalikoimissa ovat jousiammunta, suunnistus ja tennis.http://pypo.sporttisaitti.com/lajit/ == Tunnettuja pohtilaisia == *Miska Humaloja, jääkiekkoilija *Sampo Joro, jääkiekkoilija *Pasi Kouvalainen, jääkiekkoilija *Rami Oravakangas, juoksija *Helena Takalo, hiihtäjä, olympiavoittaja *Tuomas Tervonen, pesäpalloilija *Matti Viitala, korkeushyppääjä == Lähteet == == Aiheesta muualla == * Seuran kotisivut Luokka:Suomalaiset urheilun yleisseurat Luokka:Suomalaiset jääkiekkoseurat Luokka:Pyhäjärvi
Sosiologinen ajattelu

Sosiologinen ajattelu () on Zygmunt Baumanin vuonna 1990 ilmestynyt kirja sosiologiasta. == Lähteet == == Aiheesta muualla == * Erkki Kylmänen: Mitä eroa on veljellä ja pankkiirilla? Helsingin sanomat 26.4.1998. * Teemu Taira: Kulttuuriteoriaa jokaiselle. Agricola 8.12.1997. * What is it to ‘Think Sociologically’? Socioscope. Luokka:Kirjat sosiologiasta Luokka:Brittiläiset tietokirjat Luokka:Vuoden 1990 kirjat